
Χαρακτήρας:

•
Πρωτοποριακή φιλοσοφία για το παγκοσμίως πρώτο Sports Activity Coupé.

•
Σαν ιδρυτής της κατηγορίας Sports Activity Vehicle (SAV), η BMW 
παρουσιάζει και πάλι μία νέα, άριστα εξελιγμένη φιλοσοφία. 

•
Η πιο σπορ και δυναμική εκδοχή ενός μοντέλου BMW X, με έμφαση κυρίως στην ενεργή, δυναμική οδική συμπεριφορά. Ανώτερο κράτημα που εκφράζεται από τη χαρακτηριστική σχεδιαστική γλώσσα της BMW και απεικονίζεται στη σχεδίαση του αυτοκινήτου. 

•
Εντυπωσιακή σχεδίαση αμαξώματος που συνδυάζει τη σπορ κομψότητα μιας BMW Coupé με το εντυπωσιακό DNA μιας BMW X. 
•
Σαφής οπτικός προσανατολισμός προς τους τροχούς, μεγάλη απόσταση από το έδαφος και τεράστιοι θόλοι των τροχών χαρίζουν στη BMW Concept X6 τη στιβαρή παρουσία που είναι σήμα κατατεθέν για μοντέλο BMW X. 
•
Η BMW Concept X6 είναι το πρώτο αυτοκίνητο στον κόσμο με Δυναμικό Έλεγχο Επιδόσεων - Dynamic Performance Control για μοναδική κατευθυντική ευστάθεια και ακρίβεια κάτω από όλες τις οδηγικές συνθήκες και με την έξυπνη τεχνολογία xDrive all-wheel-drive της BMW. 
Εξωτερική σχεδίαση:

•
Το δυναμικό αμάξωμα του αυτοκινήτου συνδυάζεται ομαλά και αρμονικά με τη χαμηλωμένη οροφή. Αυτή η χυτή γραμμή οροφής αποτελεί χαρακτηριστικό στοιχείο της coupé σιλουέτας, όπως άλλωστε και ο κοντός εμπρός πρόβολος, το μακρύ μεταξόνιο και ο μακρύς πίσω πρόβολος.  

•
Σχεδιαστικά, η BMW Concept X6 εκφράζει το χαρακτηριστικό DNA της BMW X. Η οπτική ισορροπία των εμπρός και πίσω τροχών που είναι εμφανής από το πλάι καταδεικνύει την έξυπνη τεχνολογία xDrive all-wheel-drive της BMW  .

•
Το δεύτερο κυρίαρχο στοιχείο στη σχεδίαση του αμαξώματος είναι ο σαφής οπτικός προσανατολισμός προς τους τροχούς, οι μυώδεις θόλοι και οι μεγάλοι τροχοί που είναι ιδιαίτερα εντυπωσιακοί σε εμφάνιση και αποπνέουν μία αίσθηση σταθερότητας. 

•
Το εσωτερικό χαρακτηρίζεται από ένα συναρπαστικό συνδυασμό κυρτών και κοίλων επιφανειών. 

•
Η πλαϊνή γραμμή που ανεβαίνει δυναμικά προς τα πίσω και η αυξανόμενη απόσταση ανάμεσα στη μεσαία και τη γραμμή των μαρσπιέ προς το πίσω τμήμα, δημιουργεί ένα δυναμικό, σφηνοειδές σχήμα. 

•
Η εντυπωσιακή φυσιογνωμία με σαφή έμφαση στο πλάτος του αυτοκινήτου έχει τη χαρακτηριστική έκφραση μοντέλου BMW X. Αυτή η δυναμική εμφάνιση τονίζεται περαιτέρω με την τεράστια μάσκα της BMW που λειτουργεί σαν αεραγωγός με στιβαρές γρίλιες, ενώ το αιχμηρό προφίλ των προβολέων και η έμφαση στα πλαϊνά πάνελ υπογραμμίζουν τις προτεταμένες καμπύλες των θόλων των τροχών. Οι μεγάλοι αεραγωγοί, από την άλλη, εκφράζουν τη σημαντική ανάγκη για αέρα ψύξης του κινητήρα, δείχνουν το αυτοκίνητο μακρύτερο και υπογραμμίζουν το σπορ ταμπεραμέντο του και από μπροστά.

•
Το καπό του κινητήρα φέρει καθαρές καμπύλες που υποδιαιρούνται από πτυχές οι οποίες καταλήγουν στη μάσκα BMW. Στο κομψό αποτέλεσμα που δημιουργείται με αυτό τον τρόπο συμβάλλουν και τα στοιχεία του προφυλακτήρα που είναι βαμμένα στο χρώμα του αμαξώματος με διακριτικές πλαστικές πινελιές, σύμφωνα με το τυπικό στυλ ενός μοντέλου BMW X.

•
Η μοναδική σχεδίαση των κολόνων D εκφράζει γνήσια ισχύ και σταθερότητα, ενώ η πρωτοποριακή αισθητική των πίσω φώτων τονίζει το πλάτος του αυτοκινήτου. Τοποθετημένες τελείως προς τα έξω, οι απολήξεις εξαγωγής και οι οριζόντιες γραμμές της BMW Concept X6 αναδεικνύουν το φαρδύ μετατρόχιο του αυτοκινήτου. 

•
Το σκούρο χρώμα που ξεχωρίζει από τα στοιχεία χρωμίου συμβολίζει τη σπορ και τεχνική ‘στόφα’ της BMW Concept X6, ενώ προηγμένα στοιχεία αποτελούν τα διακοσμητικά στα μαρσπιέ, οι χρωμιωμένες σχισμές, τα φώτα ομίχλης με τα ειδικά πλαίσια στους εξωτερικούς αεραγωγούς, καθώς και οι χρωμιωμένες απολήξεις εξαγωγής. 

•
Η υποδαπέδια προστασία μπροστά και πίσω αποτελείται από αλουμίνιο. 

•
Λευκά φλας είναι ενσωματωμένα στα πίσω φώτα και η ξεχωριστή νυχτερινή εμφάνιση της BMW Concept X6 χαρακτηρίζεται από φωτιστικά σώματα με ομοιογενές φωτεινό αποτέλεσμα. 

Ντεμπούτο του Παγκοσμίως Πρώτου
Sports Activity Coupé:
BMW Concept X6. 

Με τη δημιουργία του Sports Activity Vehicle (SAV), η BMW ίδρυσε μία πρωτοποριακή, υπερσύγχρονη και αναπτυσσόμενη πλέον κατηγορία στην αγορά του αυτοκινήτου. 
Και τώρα, ήρθε η ώρα για μία ακόμα εντελώς νέα φιλοσοφία: Το Sports Activity Coupé που συνδυάζει μία κομψή, δυναμικά χυτή γραμμή οροφής με τα τυπικά χαρακτηριστικά ενός μοντέλου BMW X – ένας πραγματικά εντυπωσιακός συνδυασμός που τώρα εμφανίζεται για πρώτη φορά με τη μορφή της BMW Concept X6.

Παρουσιάζοντας αυτό το πρωτότυπο όχημα, η BMW αποκαλύπτει με υπερηφάνεια το όραμά της για ένα μοναδικό αυτοκίνητο που εξελίσσει την εντυπωσιακή σχεδιαστική γλώσσα των μοντέλων BMW X με σαφή έμφαση στο σπορ στυλ και την κομψή αισθητική. 

Η BMW Concept X6 εντυπωσιάζει με το πρωτοφανές πάντρεμα σχεδιαστικών και τεχνικών στοιχείων. Το αυτοκίνητο συνδυάζει τέσσερις πόρτες και μία δυναμικά χυτή γραμμή οροφής coupé με μία ψηλή κάτω γραμμή (μαρσπιέ), μυώδεις θόλους τροχών, ένα ισχυρό κέντρο βάρους τοποθετημένο ακριβώς στη μέση, και παραπέμποντας εμφανώς στην τεχνολογία 4WD. 

Το αποτέλεσμα είναι ένα μοναδικό μοντέλο που εκφράζει σαφώς το DNA μιας BMW X αλλά ερμηνεύει το χαρακτήρα ενός τέτοιου οχήματος με μοναδικό και απόλυτα σπορ τρόπο. Η σχεδίαση της BMW Concept X6 είναι η αυθεντική απεικόνιση των έξοχων οδηγικών αρετών του αυτοκινήτου μέσα από την έξυπνη τεχνολογία xDrive της BMW και το Δυναμικό Έλεγχο Επιδόσεων - Dynamic Performance Control.
Μοναδική αισθητική: δυναμική γραμμή coupé και τα χαρακτηριστικά γνωρίσματα μιας BMW X.

Στο εμπρός τμήμα της BMW Concept X6 κυριαρχούν σχεδιαστικά στοιχεία που συμβολίζουν το δυναμικό προσανατολισμό του αυτοκινήτου στο δρόμο. Από το πλάι, οι αναλογίες είναι αναμφισβήτητα κομψές, με τον εμπρός κοντό πρόβολο του αμαξώματος να δίνει έμφαση στη δυναμική του αυτοκινήτου, και το μακρύ πίσω πρόβολο να προβάλλει τη λεία, αεροδυναμική του εμφάνιση. Η μακριά γραμμή του καπό συγχωνεύεται ομαλά στις κομψά ανερχόμενες κολόνες Α, ενώ το παρμπρίζ που έχει τραβηχτεί προς τα πίσω και η γραμμή οροφής που κατεβαίνει σταθερά μετά τις Κολόνες Β δημιουργούν τα μικρά τύπου coupé παράθυρα.

Η γραμμή οροφής, συνεχίζει κατεβαίνοντας ομαλά προς την πίσω αεροτομή, πριν ανασηκωθεί ελαφρώς ολοκληρώνοντας τη συνολική γραμμή ενός coupé και ταυτόχρονα βελτιστοποιώντας τα αεροδυναμικά χαρακτηριστικά του αυτοκινήτου. 

Οι δυναμικές πλαϊνές γραμμές υπογραμμίζουν την αισθητική εικόνα αυτού του πρωτότυπου αυτοκινήτου, όπου η BMW Concept X6 αποκτά την εντυπωσιακή παρουσία της μέσω του μοναδικού συνδυασμού αυτών των γραμμών και των σχεδιαστικών στοιχείων μιας BMW X.

Εκτός από την ψηλή γραμμή των παραθύρων, τους μεγάλους θόλους των τροχών και το κέντρο βάρους εμφανώς στη μέση του αυτοκινήτου, κυρίως το χαρακτηριστικό πάντρεμα κυρτών και κοίλων επιφανειών, τα μεγάλα μαρσπιέ με πλάκες από διάτρητο αλουμίνιο κάτω από τις πόρτες και οι στιβαρές προστατευτικές ποδιές μπροστά και πίσω, επίσης από αλουμίνιο, συνθέτουν το γνήσιο DNA μιας BMW X.
Σταθερή έμφαση στις σπορ επιδόσεις.

Η BMW Concept X6 συνδυάζει τα σχεδιαστικά στοιχεία που αντιπροσωπεύουν ένα μοντέλο BMW X με μία ατομική, καλαίσθητη εμφάνιση. Σε χαρακτήρα και σχεδίαση, αυτό το πρωτότυπο όχημα ξεχωρίζει από τα πολύ επιτυχημένα μοντέλα SAV της BMW, αν και τα βασικά στοιχεία αυτών των μοντέλων αποτελούν μία ισχυρή βάση για την εξέλιξη μιας μοναδικής προσωπικότητας, με τη μορφή της BMW Concept X6 ως Sports Activity Coupé. 

Με τα εντυπωσιακά δυναμικά οδηγικά χαρακτηριστικά της, η BMW X5 ήδη υπερέχει, όντας αληθινή εξαίρεση στην κατηγορία της, καθώς, στην ουσία, πρωτίστως προανήγγειλε μία ολόκληρη κατηγορία. Τώρα, η BMW Concept X6 αποδεικνύει ότι δίνοντας ακόμα μεγαλύτερη έμφαση στις σπορ επιδόσεις σ’ αυτή την κατηγορία, μπορεί να ορίσει νέα πρότυπα.

Και μόνο μέσα από τη σχεδίασή του, αυτό το νέο πρωτότυπο ξυπνά τις μεγαλύτερες προσδοκίες από την οδηγική εμπειρία ενός Sports Activity Coupé, καθώς συνδυάζει τη στιβαρότητα και την έξοχη πρόσφυση ενός μοντέλου BMW X με δυναμικά οδηγικά χαρακτηριστικά, πρωτοφανή γι’ αυτό το τμήμα της αγοράς.

Παγκόσμιο Ντεμπούτο: Δυναμικός Έλεγχος Επιδόσεων - Dynamic Performance Control στη BMW Concept X6.

Ο Δυναμικός Έλεγχος Επιδόσεων - Dynamic Performance Control που κάνει το παγκόσμιο ντεμπούτο του στη BMW Concept X6 προσφέρει τα διαπιστευτήρια για μία νέα διάσταση δυναμικής συμπεριφοράς. Αυτό το σύστημα ελέγχου κινητήρα και πλαισίου, σε συνδυασμό με την έξυπνη τεχνολογία τετρακίνησης της BMW xDrive all-wheel drive, υπόσχεται ένα πραγματικά μοναδικό πρότυπο οδηγικής ευστάθειας σε όλες τις συνθήκες, με οφέλη και στη δυναμική συμπεριφορά και στην ασφάλεια ταυτόχρονα. 

Το σύστημα Dynamic Performance Control, η τελευταία λέξη της καινοτομίας, κατανέμει τις κινητήριες δυνάμεις ανάλογα με τις συνθήκες, μεταβάλλοντας την ισχύ όταν είναι απαραίτητο ακόμα και ανάμεσα στους δύο πίσω τροχούς.

Το Dynamic Performance Control είναι το μοναδικό σύστημα του είδους του στον κόσμο που μπορεί να προσφέρει τη σταθεροποιητική του ικανότητα τόσο κατά την επιτάχυνση, όσο και όταν ο οδηγός σηκώνει το πόδι του από το πεντάλ του γκαζιού (φρένο κινητήρα).

Μόλις το σύστημα ανιχνεύσει πιθανή υπερστροφή ή υποστροφή του οχήματος, για παράδειγμα σε μία στροφή, θα μεταβάλλει την κατανομή κινητήριων δυνάμεων ανάμεσα στους τροχούς για άριστη ευστάθεια, δυναμική πρόσφυση και προς τα εμπρός κίνηση. Και στη συνέχεια, ο Δυναμικός Έλεγχος Επιδόσεων - Dynamic Performance Control βελτιώνει την οδηγική ευστάθεια σε όλες τις ταχύτητες, καθώς αυτή η μοναδική καινοτομία πλαισίου και ανάρτησης διασφαλίζει όχι μόνον ασφαλή πρόσφυση κατά την εκκίνηση και ακριβή έλεγχο στην είσοδο σε μία στροφή, αλλά και υψηλότερη πλευρική επιτάχυνση και βέλτιστη κατευθυντική ευστάθεια βγαίνοντας με επιτάχυνση από μία στροφή.
BMW – ορίζει πρότυπα σε μία δυναμικά αναπτυσσόμενη κατηγορία της αγοράς.

Λανσάροντας τη BMW Concept X6, η BMW αποδεικνύει και πάλι την έξοχη ικανότητα της εταιρίας στην εξέλιξη νέων φιλοσοφιών αυτοκινήτων. Πρώτον, αυτή η εντυπωσιακή μελέτη δείχνει πώς η γκάμα των πολύ επιτυχημένων μοντέλων BMW X σε όλο τον κόσμο μπορεί να επεκταθεί με μία ακόμα αποκλειστική έκδοση. Δεύτερον, η BMW Concept X6 αποκαλύπτει μια άλλη διάσταση των γνώριμων σπορ επιδόσεων της μάρκας μέσα από ένα εντελώς νέο στυλ και νέα χαρακτηριστικά. Το ‘καινοτόμο’ Sports Activity Coupé που δημιουργήθηκε με αυτό τον τρόπο, προετοιμάζει και πάλι το δρόμο για ένα δυναμικά αναπτυσσόμενο τμήμα της αγοράς.

Η BMW Concept X6 δεν μπορεί να συγκριθεί με κανένα από τα υπάρχοντα μοντέλα παραγωγής σε όλο τον κόσμο. Παράλληλα όμως, δημιουργεί σαφείς αναφορές και συσχετισμούς, μέσα από τη μοναδική της προηγμένη σχεδίαση, έτσι ώστε το παγκοσμίως πρώτο μοντέλο Sports Activity Coupé να οδηγεί τη φαντασία του ιδιαίτερα απαιτητικού αυτοκινητιστή προς μία σαφή κατεύθυνση: το αυτοκίνητο αυτό προσφέρει δυναμική συμπεριφορά μέσα από μία πρωτοφανή διάσταση.

Ένα ακόμα σημείο είναι ότι η BMW Concept X6, μέσα από την εξεζητημένη της εμφάνιση, εγκαινιάζει πολύ δελεαστικές προοπτικές για το μέλλον, καθώς αυτό το Sports Activity Coupé διέπεται από μία σχεδιαστική φιλοσοφία που αναδεικνύει σαφώς το ατομικό στυλ και την ιδιαίτερη προσωπικότητα.
Μοναδικό, πρωτοποριακό – και BMW σε όλα τα επίπεδα.

Η BMW Concept X6 είναι μία μοναδική, ολοκαίνουργια πρόταση στον κόσμο του αυτοκινήτου. Παρόλα αυτά, ξεχωρίζει σαν μία γνήσια BMW με την πρώτη ματιά, καθώς όλα τα σχεδιαστικά χαρακτηριστικά αυτής της μελέτης αντανακλούν σαφέστατα την ιδιαίτερη σχεδιαστική γλώσσα BMW. Πράγματι και μόνο μέσω της μοναδικής σχεδίασής της, η BMW Concept X6 προβάλλει σαφή και άμεσα αναγνωρίσιμα μηνύματα: Το αυτοκίνητο εκφράζει μία σπορ κομψότητα, προηγμένη εμφάνιση και μοντέρνα πολυτέλεια καθώς και το συνδυασμό ανώτερης ισχύος και έξοχης στιβαρότητας, που είναι σήμα κατατεθέν μιας BMW X και τώρα αναβαθμίζεται περαιτέρω στη BMW Concept X6.

Υιοθετώντας τη σχεδιαστική φιλοσοφία ενός Sports Activity Coupé, η BMW Concept X6 καταφέρνει να εντυπωσιάζει με την πρώτη ματιά. Και μόνο μέσω της σχεδίασής του, το αυτοκίνητο εκφράζει τα στοιχεία που είναι απαραίτητα για ένα τόσο επαναστατικό όραμα νέου αυτοκινήτου. Εξάλλου, αυτή η σχεδιαστική φιλοσοφία τώρα ξυπνά την προσδοκία ότι ένα BMW Sports Activity Coupé μπορεί να αναβαθμίσει τις δυνατότητες για έξοχο σπορ στυλ και την ανώτερη ισχύ εντός και εκτός δρόμου.

Είναι λοιπόν αυτά τα μοναδικά χαρακτηριστικά του αυτοκινήτου που οδηγούν στη μοναδική, αναγνωρίσιμη σχεδίασή του. Και είναι η αυθεντική, αντιπροσωπευτική σχεδίαση μιας BMW αυτή που χαρίζει στη BMW Concept X6 το ατομικό στυλ και χαρακτήρα της και αντανακλά το κύρος της μάρκας. Με άλλα λόγια – μόνον η BMW μπορεί να δημιουργήσει ένα Sports Activity Coupé, και η BMW Concept X6 δίνει μία γεύση από αυτή την προσπάθεια.
Εμπρός τμήμα με δυναμικό προσανατολισμό στο δρόμο.

Η BMW Concept X6 ξεχωρίζει σαφώς σαν μία γνήσια BMW από όλες τις οπτικές γωνίες. Αυτό διασφαλίζεται πρωτίστως από το ανάγλυφο σχήμα και τη σχεδίαση του αυτοκινήτου που χαρακτηρίζει όλα τα μοντέλα BMW X, με το εμπρός, πλαϊνό και πίσω τμήμα να συγχωνεύονται αρμονικά το ένα μέσα στο άλλο, και τα σχήματα και τις επιφάνειες του αυτοκινήτου να συνθέτουν μία οπτικά ενιαία μονάδα.

Ξεχωριστές λεπτομέρειες προβάλλουν επίσης τη σχεδιαστική γλώσσα της μάρκας BMW, ξεκινώντας από τη μάσκα BMW με τους διπλούς προβολείς τραβηγμένους στο πλάι και την έντονη πλαϊνή γραμμή, μέχρι τις οριζόντιες γραμμές που τονίζουν το πλάτος του αυτοκινήτου.

Όπως στη BMW X5, η πρωταρχική εμφάνιση και εντύπωση του εμπρός τμήματος αυτού του πρωτοτύπου συμβολίζει τη δυναμική παρουσία του από την πρώτη ματιά. Αλλά λόγω του μεγάλου ποσοστού των επιφανειών που είναι βαμμένες στο χρώμα του αμαξώματος, το εμπρός τμήμα δημιουργεί μία εντύπωση μικρότερου ύψους, δίνοντας έμφαση στο δυναμικό προσανατολισμό αυτού του Sports Activity Coupé.

Το DNA της BMW X είναι επίσης εμφανές στο καπό του κινητήρα και στη δομή της σχεδόν κάθετης μάσκας BMW, με τις γρίλιες της σε ποιοτική απόχρωση τιτανίου. Επιπλέον, άφθονες λεπτομέρειες, ως διακριτικά  στοιχεία, χρησιμεύουν για να τονίζουν τις σπορ δυνατότητες αυτού του κορυφαίου ‘αθλητή’.

Μεγάλοι αεραγωγοί τραβηγμένοι προς τα έξω, εκφράζουν τις απαιτήσεις ψύξης ενός πανίσχυρου κινητήρα και οδηγούν το βλέμμα - μαζί με τα πλαϊνά πάνελ που εκτείνονται προς τα μέσα - πέρα από τους προβολείς, προς τους τροχούς, τονίζοντας την ευστάθεια του αυτοκινήτου στο δρόμο.

Οι αεραγωγοί διαιρούνται οριζόντια από χρωμιωμένες μπάρες, οι οποίες περιβάλλουν και τα στρογγυλά φώτα ομίχλης. Το περίγραμμα του κεντρικού αεραγωγού, τέλος, χαρακτηρίζεται από γραμμές προσανατολισμένες προς τα έξω, προσφέροντας και πάλι ένα σαφή οπτικό προσανατολισμό προς το δρόμο.

Μέσω της σχεδίασής τους, οι κομμένοι στο επάνω τμήμα τους διπλοί στρογγυλοί προβολείς – χαρακτηριστικό γνώρισμα BMW – τονίζουν ένα ‘συνοφρυωμένο βλέμμα’. Επομένως, όλο το αυτοκίνητο εμφανίζεται να είναι συγκεντρωμένο ακόμα περισσότερο στο δρόμο μπροστά. Οι προβολείς, από την άλλη, εκτείνονται μέχρι τα πλαϊνά πάνελ, κάνοντας τον εμπρός πρόβολο να φαίνεται πιο κοντός από όσο στην πραγματικότητα και χαρίζοντας στο αυτοκίνητο πιο σπορ και δυναμικό στυλ από το πλάι.
Πλαϊνή άποψη: χαρακτηριστικό σφηνοειδές προφίλ, δυναμική γραμμή οροφής.

Οι μοναδικές αναλογίες της BMW Concept X6 είναι ιδιαίτερα σαφείς από τα πλάι, με τη γραμμή οροφής που χαμηλώνει ομαλά προς τα πίσω και το μακρύ πίσω πρόβολο να χαρίζουν στο αυτοκίνητο τη λεία και αεροδυναμική coupé σιλουέτα του.

Η ίδια η γραμμή οροφής φτάνει στο υψηλότερο σημείο της ακριβώς πίσω από το τιμόνι, υπογραμμίζοντας τη θέση του οδηγού και δημιουργώντας μία εντύπωση που ταιριάζει στη σχεδίαση της BMW Concept X6. Τα χρωμιωμένα μονοκόμματα πλαίσια στα πλαϊνά παράθυρα, από την άλλη, τονίζουν την αμιγή κομψότητα του αυτοκινήτου, ενώ η απουσία κολόνων που να διαιρούν την πλευρική επιφάνεια, χαρίζει μία απόλυτα ενιαία εμφάνιση κάνοντας ολόκληρο το αυτοκίνητο να φαίνεται πιο φωτεινό και σχεδόν διάφανο.

Η απότομη αλλαγή κλίσης στο κάτω άκρo της Κολόνας D – χαρακτηριστική όλων των BMW, γνωστή και ως “Hofmeister kick”, δίνει φυσικά το παρών της, ενώ τα κομψά πλαστικά προστατευτικά στα κάτω άκρα των προφυλακτήρων, στα μαρσπιέ και στους θόλους των τροχών τονίζουν διακριτικά τη σκληρή πλευρά της BMW Concept X6.

Το προφίλ διαιρείται οπτικά από δύο οργανικές γραμμές που πλησιάζουν μεταξύ τους στο εμπρός τμήμα του αυτοκινήτου, δημιουργώντας έτσι ένα σφηνοειδές σχήμα που σηματοδοτεί τη δυναμική κίνηση της BMW X6.

Η πλαϊνή γραμμή που εκτείνεται προς τα πίσω στο ύψος των χειρολαβών των θυρών, είναι ιδιαίτερα σαφής, δίνοντας έμφαση στο δυναμικό, σφηνοειδές σχήμα του αυτοκινήτου, που τονίζεται περαιτέρω από την αυξανόμενη απόσταση μεταξύ μεσαίας και κάτω γραμμής προς το πίσω άκρο και εκτείνεται μέχρι τα πίσω φώτα, για μία ακόμα πιο λεία και αεροδυναμική εμφάνιση. 

Η δεύτερη χαρακτηριστική μεσαία γραμμή τρέχει παράλληλα με την κάτω γραμμή (μαρσπιέ). Μπροστά και πίσω, αυτή η δεύτερη χαρακτηριστική γραμμή καταλήγει εκεί που οι μεγάλοι και μυώδεις θόλοι των τροχών προεξέχουν έντονα από τα πλαϊνά πάνελ.

Αντανακλώντας το γνώριμο στυλ και χαρακτήρα ενός μοντέλου BMW X, οι θόλοι των τροχών είναι σχεδόν τετράγωνοι, προσφέροντας επαρκή χώρο για ζάντες αλουμινίου μεγέθους 21 ιντσών, με σχεδίαση ακτίνων Y, οι οποίες δημιουργήθηκαν ειδικά για τη BMW Concept X6.

Οι εξωτερικοί καθρέπτες της BMW Concept X6, ομοίως, έχουν νέα, πρωτοποριακή σχεδίαση. Αποτελούνται από δύο μονάδες με μία μεγάλη, γυαλιστερή λευκή λωρίδα φώτων ανάμεσα στην κάτω μονάδα που είναι βαμμένη στο χρώμα του αμαξώματος και το πάνω τμήμα του κελύφους του καθρέπτη, από αλουμίνιο. Αυτή η σειρά φώτων συμπληρώνει τους φωτεινούς δακτυλίους των προβολέων, που αποτελεί τυπικό χαρακτηριστικό BMW, και λειτουργούν σαν φώτα ημέρας.

Η BMW Concept X6 επιτυγχάνει μία έντονη αλληλεπίδραση κυρτών και κοίλων επιφανειών ανάμεσα στις χαρακτηριστικές γραμμές των πλαϊνών πάνελ. Το παιχνίδι φωτός και σκιάς που δημιουργείται, χαρίζει σε όλο το αυτοκίνητο μία ασυνήθιστα μυώδη εμφάνιση, απεικονίζοντας μοναδικά την ευελιξία που είναι αντιπροσωπευτικό χαρακτηριστικό ενός Sports Activity Coupé. Οι πληθωρικές επιφάνειες δίνουν επίσης έμφαση στη δυναμική παρουσία του αυτοκινήτου, ενώ οι κομψές γραμμές που δομούν οπτικά τις επιφάνειες αυτές, εκφράζουν καθαρά την έννοια της κομψότητας.
Ισχυρά πλευρικά τμήματα και δυναμικό πάτημα στο δρόμο ξεχωρίζουν στο πίσω τμήμα.

Το πίσω τμήμα της BMW Concept X6 προσφέρει έναν εντυπωσιακό συνδυασμό κομψότητας, σπορτίφ στυλ και στιβαρότητας σε μία ομαλή και αρμονική συνύπαρξη. Ο στιβαρός προφυλακτήρας και η προστατευτική ποδιά είναι κλασικά σχεδιαστικά στοιχεία μιας BMW X. Εξάλλου, οι χαρακτηριστικές coupé αναλογίες εκφράζονται σε μία σχεδιαστική γλώσσα που είναι τυπική για BMW X, με ασυνήθιστα μεγάλη κλίση στο πίσω παρμπρίζ.

Το σταθερό πάτημα στο δρόμο, το οποίο τονίζεται από το δυναμικό πίσω τμήμα, εκφράζεται κυρίως από τα εξίσου δυναμικά και κομψά πλευρικά τμήματα, ενώ ένα ακόμα coupé χαρακτηριστικό είναι η εντυπωσιακή αεροτομή, ενσωματωμένη στο πορτμπαγκάζ.

Ολόκληρο το πίσω τμήμα διαιρείται από οριζόντιες γραμμές ώστε να δείχνει ακόμα πιο φαρδύ και να προβάλλεται το δυναμικό στήσιμο του αυτοκινήτου στο δρόμο, δημιουργώντας στη συνέχεια μία ελκυστική  αλληλεπίδραση κυρτών και κοίλων επιφανειών.

Το πίσω τμήμα φτάνει στο πλήρες πλάτος του στην περιοχή των θόλων των τροχών, ενώ οι δύο απολήξεις εξαγωγής που είναι τοποθετημένες προς τα έξω και φέρουν πλαίσια υψηλής ποιότητας, μαζί με το τραπεζοειδές περίγραμμα να οδηγούν το βλέμμα στους τροχούς.

Η χαρακτηριστική ακμή που παίζει με το φως κατά μήκος του κάτω τμήματος του προφυλακτήρα αποτελεί ένα ακόμα στοιχείο που τονίζει κυρίως την απόσταση της BMW Concept X6 από το έδαφος – επίσης τυπική για όχημα BMW X. Και πάλι, τέτοιου είδους λεπτομέρειες δηλώνουν την αποκλειστικότητα και ποιότητα του παγκοσμίως πρώτου Sports Activity Coupé.

Τα πίσω φώτα, αντανακλούν επίσης το μοναδικό χαρακτήρα της BMW Concept X6, ερμηνεύοντας εκ νέου το σχήμα L που είναι τόσο χαρακτηριστικό των μοντέλων BMW X και προσθέτοντας μία δυναμική, σαρωτική γραμμή. Επεκτεινόμενα μέχρι τα πλαϊνά τμήμα, τα πίσω φώτα αναδεικνύουν επίσης όλο το πλάτος του αυτοκινήτου ημέρα και νύχτα. 
Πολυτέλεια και δυναμική σχεδίαση για μία μοναδική οδηγική εμπειρία.

Σε σχεδίαση και εμφάνιση, η BMW Concept X6 ορίζει νέα πρότυπα και αφήνει μία εντύπωση που διαρκεί, καθώς η σχεδιαστική μελέτη παρουσιάζει νέες δυνατότητες στην έκφραση σπορ στυλ και μοντέρνας κομψότητας. Δημιουργώντας ένα αυτοκίνητο που συνδυάζει τις δυναμικές γραμμές ενός coupé με την ανώτερη ισχύ και αντοχή μιας BMW X, η BMW διερευνά νέους ορίζοντες στην αγορά των πολυτελών τετρακίνητων μοντέλων, ενώ η BMW X5 έχει ήδη αποδείξει πώς οι δυναμικές οδηγικές αρετές μπορεί να γίνουν αποφασιστικό κριτήριο σε μία νέα κατηγορία. Η BMW X3 πρόσθεσε την έξοχη ευελιξία σαν ένα ακόμα παράγοντα επιτυχίας, και τώρα η BMW Concept X6 συμβολίζει τη συνεχή εξέλιξη αυτών των προτεραιοτήτων.

Παρά το σπορ προσανατολισμό της, η BMW Concept X6 διατηρεί πλήρως το χαρακτήρα ενός μοντέλου BMW X, κάτι που κάνει αυτή τη σχεδιαστική μελέτη ιδιαίτερα ελκυστική. Επομένως, η BMW Concept X6 έχει όχι μόνο τη δυναμική ικανότητα ενός coupé, αλλά και τέσσερις πόρτες, μεγαλύτερο πορτμπαγκάζ και άφθονα προσόντα, δηλαδή όλα τα ατού ενός μοντέλου BMW X. Και αυτός ακριβώς είναι ο συνδυασμός που εκφράζει την πολυτέλεια και το πάθος ενός νέου πρωτοτύπου, καθώς και τη δύναμη της μάρκας BMW στις καινοτομίες.

ΜΟΝΟ ΓΙΑ ΔΗΜΟΣΙΟΓΡΑΦΟΥΣ 

Εξωτερικές Διαστάσεις

[image: image2.wmf] 
























































PAGE  

[image: image3.png]0
~—
| —
"
o
i
0
1696

2933
4871




_1157981002.doc
[image: image1.png]






